# Aarne Ankka

### Wikipedia

Aarne Ankka (ruots. Arne Anka) on ruotsalainen sarjakuvahahmo, jonka on luonut Charlie Christensen. Aarne on kirjallisuutta harrastava, keski-ikäistyvä tukholmalainen alkoholisti, jonka elämäntehtävänä on kritisoida sapekkaasti ruotsalaista yhteiskuntaa ja elämäntapaa, vipata kaveriltaan Krilleltä rahaa oluen ostoon sekä houkutella naisseuraa tekeytymällä väärinymmärretyksi runoilijasieluksi. Epäsympaattisista piirteistään huolimatta Aarnessa on myös idealistin ja romantikon vikaa, mikä ehkä selittää hänen huonon sopeutumisensa nyky-yhteiskuntaan.

Christensen piirsi sarjakuvaa vuosina 1983 - 1995. Sarjakuvan lopettamista Christensen perusteli sillä, että Espanjaan muutettuaan hän ei enää kyennyt arvostelemaan ruotsalaista yhteiskuntaa riittävän aidolla asenteella.

Aarne muistuttaa ulkonäöltään suuresti Aku Ankkaa, mistä syystä Disney uhkasi Christenseniä oikeustoimilla. Aarnen nokka muuttui joksikin aikaa teräväkärkiseksi, mutta sittemmin nokka palautui alkuperäiseen akuankkamaiseen muotoonsa. Tarinassa nokan samanmuotoisuus on selitetty sillä, että Aarne on käynyt ostamassa pilailupuodista Akun nokan. Silloin tällöin piirroksissa näkyykin Aarnen takaraivon yli kulkeva naru, jolla nokka on kiinnitetty kasvoille. Christensen myös käytti Carl Barksiin viittaavaa taitelijanimeä Alexander Barks.

Arne Anka -sarjakuvien pohjalta on tehty myös näytelmä, joka on esitetty Suomessa Teater Viirusin, Suomen Kansallisteatterin ja Svenska Teaternin yhteistuotantona ruotsiksi. Syyskuussa 2006 Aarne pyrähti Tampereen Työväen Teatterin näyttämölle. Aarnea esitti näytelmässä Lari Halme.

## [muokkaa] Sarjakuva-albumit

- Aarne Ankka - 1998 Kustannus Osakeyhtiö Jalava
  - mustavalkopainos, 47 sivua. Sisältää yhden sivun mittaisia sarjakuvia vuosilta 1983—1989
- Aarne Ankka 2 - 1998 Jalava
  - mustavalkopainos, 46 sivua. Sarjakuvia vuosilta 1989—1991 sekä yksi vuodelta 1993
- Aarne Ankka 3 - 1999 Jalava
  - mustavalkopainos, 38 sivua. Sarjakuvia vuosilta 1990—1993

Haettu osoitteesta http://fi.wikipedia.org../../../a/a/r/Aarne_Ankka_f92e.html

Luokka: Sarjakuvahahmot

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Dansk
- Deutsch
- English
- Norsk (bokmål)
- Norsk (nynorsk)
- Svenska